Akademický senát STU

27. 05. 2019

**Návrh na odvolanie predsedu Disciplinárnej komisie**

**Slovenskej technickej univerzity v Bratislave**

**a vymenovanie nového predsedu**

Predkladá: **prof. Ing. Miroslav Fikar, DrSc.**

rektor

Vypracoval: **doc. Ing. Monika Bakošová, PhD.**

prorektorka pre vzdelávanie, mobility a starostlivosť o študentov

**Mgr. Marianna Michelková,**

ÚVaSŠ

Zdôvodnenie: v zmysle § 13 ods. 2 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej tiež ako „zákon č. 131/2002 Z. z.“) a  čl. 7 Disciplinárneho poriadku Slovenskej technickej univerzity v Bratislave pre študentov

Návrh uznesenia: Akademický senát STU podľa § 13 ods. 2 zákona č. 131/2002 Z. z. schvaľuje „Návrh na odvolanie predsedu Disciplinárnej komisie Slovenskej technickej univerzity v Bratislave a vymenovanie nového predsedu“

1. bez pripomienok
2. s pripomienkami

**Návrh na odvolanie predsedu Disciplinárnej komisie Slovenskej technickej univerzity v Bratislave  
a vymenovanie nového predsedu**

Rektor Slovenskej technickej univerzity v Bratislave (ďalej len „STU“) v zmysle § 13 ods. 2 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a článku 7 Disciplinárneho poriadku STU pre študentov

podáva návrh

* **na** **odvolanie predsedu** Disciplinárnej komisie STU, ktorá prerokúva disciplinárne priestupky študentov STU, ktorí nie sú zapísaní na žiadnom študijnom programe uskutočňovanom na fakulte STU; to znamená študentov, ktorí sú zapísaní na študijných programoch uskutočňovaných na Ústave manažmentu STU, **prof. Ing. Štefana Stanka, PhD.,** z dôvodu skončenia jeho funkčného obdobia prorektora pre vzdelávanie a
* **na** **vymenovanie nového predsedu** Disciplinárnej komisie STU, **doc. Ing. Moniku Bakošovú, PhD.**, prorektorku pre vzdelávanie, mobility a starostlivosť o študentov.

Nový predseda Disciplinárnej komisie STU sa v súlade s článkom 7 bod 6 Disciplinárneho poriadku STU pre študentov vymenúva **na dobu od 28. mája 2019 do 14. novembra 2021** (vrátane), t. j. na dobu odo dňa nasledujúceho po dni schválenia návrhu Akademickým senátom STU do konca funkčného obdobia člena (pôvodného predsedu) Disciplinárnej komisie STU, ktorého členstvo zaniklo.